cyanic-selkie/wikianc huggingface dataset:
முருகர் குணசிங்கம்
முருகர் குணசிங்கம் அல்லது கலாநிதி முருகர் குணசிங்கம் (Murugar Gunasingam) என்பவர் யாழ்ப்பாணத்தில் பிறந்து, தற்போது புலம் பெயர்ந்து வாழும் ஒரு புகழ்பெற்ற வரலாற்று நூலாசிரியர் ஆவர். இலங்கை தமிழரின் வரலாறு தொடர்பில் இவர் எழுதிய நூல்கள் உலகெங்கும் பரந்து வாழும் தமிழ் அறிவுஜீவிகள், கல்விமான்கள், புலமைசார் அறிவியலாளர்கள், பல்கலைக்கழகங்கள் என பல்வேறு மட்டத்திலும் மிகுந்த வரவேற்பை பெற்றவைகளாகும். அத்துடன் இவர் ஒரு நூலக விஞ்ஞானத் துறையாளரும் ஆவார். இலங்கைத் தீவில் தமிழரின் பாரம்பரிய பிரதேசங்கள், அரசியல், சமூக, சமய, மொழி, கலை, பண்பாடு போன்ற விடயங்கள் குறித்து பல்வேறு ஆசிரியர்கள் பல நூல்களை எழுதியிருந்தாலும், இலங்கையில் தமிழர் தொடர்பான ஒரு முழுமையான வரலாற்று நூல் இருக்கவில்லை. அதனை ஈடுசெய்யும் முகமாக, முருகர் குணசிங்கம் அவர்கள் பல்லாண்டுகள் மேற்கொண்ட அர்ப்பணிப்புமிக்க ஆய்வின் ஊடாக, சான்றாதாரங்களுடனும் எழுதப்பட்ட முழுமையான நூல்கள் இவைகள் ஆகும். இவரால் எழுதப்பட்ட நூல்கள் உலகெங்கும் பரந்து வாழும் தமிழர்கள் மட்டுமன்றி, உலகின் பல்வேறு அறிவுசார் மட்டங்களிலும் பாராட்டுக்களை பெற்றன.
இலங்கைத் தமிழர் வரலாற்று மூலங்கள்
கலாநிதி.முருகர் குணசிங்கம் அவர்களின் இலங்கைத் தமிழர் வரலாற்று மூலங்கள் அனைத்துலகத் தேடல் என்ற நூல் அறிமுக விழாவை பன்னாட்டு புலம்பெயர் தமிழ் எழுத்தாளர் ஒன்றியம் நடாத்தியது. இந்த நூல் ஒரே நூலாக தமிழிலும் ஆங்கிலத்திலும் வெளியிடப்பட்டது. ஆங்கிலத்தில் "PRIMARY SOURCES FOR HISTORY OF THE SRI LANKAN TAMILS A world-wide search" என பெயரிடப்பட்டிருந்தது.
விருது
கனடிய இலக்கியத் தோட்டம், தனது 2008 ஆம் ஆண்டு இயல் விருது விழாவின் போது, கலாநிதி முருகர் குணசிங்கம் அவர்களின் "இலங்கையில் தமிழர் - ஒரு முழுமையான வரலாறு" நூலுக்கு உலக தமிழ் ஆசிரியர் நினைவாக 2008 ஆம் ஆண்டுக்கான சிறப்பு பரிசு  வழங்கப்பட்டது.
வெளியிணைப்புகள்
பகுப்பு:ஈழத்து எழுத்தாளர்கள் பகுப்பு:தமிழ் எழுத்தாளர்கள் பகுப்பு:இலங்கையின் கல்விமான்கள் பகுப்பு:இலங்கைத் தமிழ் வரலாற்றாளர்கள்
கந்தர் கதிர்காமத்தம்பி உலகநாதன்
கந்தர் கதிர்காமத்தம்பி உலகநாதன் ஒரு ஈழத்து நாடக நடிகர். கனடாவில் 1991 ல் இருந்து ஓக்வில் ஒலிபரப்பு நிலையத்திலிருந்து வாரா வாரம ஒலிபரப்பான இளையபாரதியின் ”சங்கமம்” வானொலியில் ஒலிபரப்பான நகைச்சுவை வார நாடகத்தொடர் அவரது குறிப்பிடத்தக்க தோற்றம். பின் அது மேடை நாடகமாகவும் 1993 இல் நகைச்சுவைத் திரைப்படமாகவும் வெளியானது.
பகுப்பு:ஈழத்து நாடக நடிகர்கள்
போஜேஷ்வர் கோயில்
போஜேஷ்வர் கோயில் (Bhojeshwar Temple) என்பதுமத்தியப் பிரதேசத்தின் போஜ்பூர் கிராமத்தில் முழுவதுமாக கட்டிமுடிக்காத ஒரு இந்துக் கோவிலாகும். இது  சிவனுக்கு அர்ப்பணிக்கப்பட்ட ஒரு கோவில்.7.5 உயரமுள்ள சிவலிங்கம் இங்கு இருக்கிறது.
போஜ்பூர் கோயில் 11ஆம் நூற்றாண்டைச் சேர்ந்த பரமாரப் பேரரசு மன்னன் போஜனால் கட்டப்பட்டதாக நம்பப்படுகிறது. கோயில் கட்டி முடிக்கப்படாததால், இதற்கென பிரதிஷ்டை கல்வெட்டு இல்லை. இருப்பினும், இப்பகுதியின் பெயர் ("போஜ்பூர்") போஜாவுடன் அதன் தொடர்பை உறுதிப்படுத்துகிறது.
சான்றுகள்
பகுப்பு:ராய்சேன் மாவட்டம் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
மீசைய முறுக்கு (2017 திரைப்படம்)
மீசைய முறுக்கு(Meesaya Murukku)ஒரு இந்திய தமிழ் மொழித் திரைப்படம் ஆகும். இத்திரைப்படம் 2017 ஆம் ஆண்டில் வெளிவந்த இசைப்பின்னணி கொண்ட காதல் திரைப்படம் ஆகும். இப்படத்தை கிப்கொப் தமிழா   ஆதி இயக்கியுள்ளார். இயக்குநராக இவருக்கு இது முதல் திரைப்படமாகும். மேலும் இவர் ஆத்மிகாவுக்கு இணையாக முன்னணி கதாபாத்திரமாக நடிக்கவும் செய்துள்ளார். இத்திரைப்படத்தில் விவேக் மற்றும் விஜயலெட்சுமி துணை கதாபாத்திரங்களாக நடித்துள்ளனர். இத்திரைப்படம் ஆதியின் சொந்தக் கதையைப் பின்னணியாகக் கொண்டு எடுக்கப்பட்டதாகத் தெரிவிக்கப்படுகிறது. இத்திரைப்படம் 21 சூலை 2017 இல் திரைக்கு வந்து நேர்மறையான விமர்சனங்களைப் பெற்று வசூல்ரீதியாக நல்ல வெற்றியைப் பெற்றுள்ளது.
கதைக்களம்
கோயம்புத்தூரைச் சார்ந்த ஆதி மற்றும் ஜீவா ஆகியோர் குழந்தைப் பருவத்திலிருந்து நெருங்கிய நண்பர்கள். ஆதியின் தந்தை இராமச்சந்திரன் ஆதியின் இசையார்வத்திற்கு ஆதரவளிப்பவராக உள்ளார். ஆதி பொறியியல் கல்லூரியில் சேர்ந்து பயிலும் போது அவரது கல்லூரித் தோழி நிலாவைக் (பள்ளியிலிருந்தே குழந்தைப் பருவ நட்பிலிருந்தவர்) காதலிக்கிறார். நிலா செல்வச்செழிப்பான குடும்பத்தில் பிறந்து வளர்ந்தவர். அவரது பெற்றோர் காதலுக்கு எதிரான மனப்பான்மை கொண்டோராவர். ஆதியின் பெற்றோரிடம் சென்று தம் மகளுடன் ஆதி பழகுவதை எதிர்த்து மிரட்டிவிட்டு வருகின்றனர். கல்லூரிப் படிப்பை முடித்த பிறகு நிலாவின் பெற்றோர்கள் அவளை ஆதியைச் சந்திப்பதைத் தவிர்ப்பதற்காக அறையில் வைத்து பூட்டி வீட்டுக் காவலில் வைக்கின்றனர்.
ஆதி தனது தமிழ் ராப் இசைப் பாடல்களுக்காக கல்லூரியில் மிகவும் பிரபலமாகிறார். அவர் யூடியூபில் கிப்கொப் தமிழா என்ற பெயரில் ஒரு பக்கத்தை சொந்தமாகத் தொடங்குகிறார். பட்டப்படிப்பு முடிந்த பிறகு, சென்னைக்குச் சென்று தனித்த இசையமைப்பாளராக வரவேண்டும் என்ற தனது ஆசையைத் தனது தந்தையிடம் தெரிவிக்கிறார். ஆதியின் தந்தை இதற்கு எதிர்ப்பு தெரிவிக்க, தனக்கு ஓராண்டு காலம் அவகாசம் அளிக்குமாறும் அவ்வாறு தன்னால் வெற்றி பெற இயலாவிட்டால் தான் திரும்பி வந்து விடுவதாகவும் தெரிவித்து தந்தையை சமாதானம் செய்கிறார். ஆதி சென்னையை அடைந்து வாய்ப்புகளுக்காக கடினமாக முயற்சி செய்கிறார். ஆனால், எல்லாம் வீணாகிறது. ஓராண்டு முடிந்த பிறகு கோவை திரும்ப முயற்சிக்கும் போது, கடைசி நாளில், ஆதி வானொலி தொகுப்பாளர்  மா கா பா ஆனந்தைச் சந்திக்கிறார். பண்பலை வானொலி நிலையமான ரேடியோ மிர்ச்சி அவருக்கு ”கிளப்புல மப்புல” என்ற பாடலைப் பாடுவதற்கான வாய்ப்பை வழங்குகிறது. இதைத் தொடர்ந்து ஆதி கோவை திரும்புகிறார்.
ஆதியின் தந்தையின் விருப்பத்தின் பேரில் ஆதி முதுகலை வணிக மேலாண்மை படிப்பிற்கு சென்னையில் விண்ணப்பிக்கிறார். திடீரென, ஆதி  "கிளப்புல மப்புல" பாடல் சமூக வலைத்தளங்களில் வேகமாகப் பரவுவதை அறிகிறார். ஆதியின் நம்பிக்கை புத்துயிர் பெறுகிறது. ஆதி இசைத்துறையில் தனது வாய்ப்பைத் தேடும் முயற்சியைத் தொடரப் போவதாகவும், அதே நேரத்தில் தனது முதுகலைப் பட்டத்தை முடித்து விடுவதாகவும் உறுதியளித்து சென்னை கிளம்புகிறார்.
நிலாவின் பெற்றோர் நிலாவின் திருமணத்தை உறுதி செய்ததை அறிந்து ஆதி அதிர்ச்சி அடைகிறார். ஆதி நிலாவைச்  சந்தித்து இன்னும் ஓராண்டு மட்டும் தனக்காகக் காத்திருக்கும்படி வேண்டுகிறார். இதற்கு நிலா ஏற்கெனவே தான் ஓராண்டு காலம் காத்திருந்து விட்டதாகவம், இனியும், தன்னால் காத்திருக்க இயலாதென்றும் தெரிவிக்கிறார். ஆதி மனமொடிந்து சென்னையை விட்டுத் திரும்புகிறார். நிலா தனது பெற்றோரின் விருப்பப்படி மணம் முடிக்கிறார். அதே நேரத்தில், ஆதி கிப்கொப் இசையில் புகழ்பெற்ற ஆளுமையாகிறார்.
வளர்ச்சி
ஆகத்து 2013 இல் ஆதி கிப்கோப் தமிழா ஒரு முழுநீளத் திரைப்படம் தயாரிப்பதற்கு தனது கதையை ஒரு ஆரம்பப்புள்ளியாக பயன்படுத்திக் கொள்ள ஒப்பந்தம் ஒன்றில் கையொப்பமிட்டார். இதனடிப்படையில் உருவாக உள்ள திரைப்படம் 2014 ஆம் ஆண்டின் மத்தியில் வெளியாகலாம் என எதிர்பார்க்கப்பட்டது. இதுவரை வேண்டப்படாத திரைக்கதையை இயக்குவதற்கு தகுந்ததொரு இயக்குநரையும் தேடியதாகக் கூறியுள்ளார். ஒரு சுருக்கமான எந்தவித முன்னேற்றமும் இல்லாத நிலைக்குப் பிறகு, அக்டோபர் 2016 இல், 90–வினாடி விளம்பரப்படம் ஒன்று கிப்கொப் தமிழாவின் யூடியூப் அலைவரிசையில் வெளியிடப்பட்டது இத்திரைப்படமானது "மீசைய முறுக்கு" என்று பெயரிடப்பட்டுள்ளதாகவும், என். ராமசாமி மற்றும் ஹேமா ருக்மணி ஆகியோரால் தேனாண்டாள் ஸ்டுடியோ நிறுவனத்தால் தயாரிக்கப்படுவதாக செய்தி வெளியானது. ஜல்லிக்கட்டு குறித்த ஆதியின் டக்கரு டக்கரு பாடலால் ஈர்க்கப்பட்ட தேனாண்டாள் நிறுவனத்தார் ஆதி கதையை விவரித்த விதத்தைப் பார்த்து அவரையே கதாநாயகனாக நடிக்கக் கேட்டுக் கொண்டு ஐந்து நிமிட நேரத்தில் ஆதியின் கனவு நனவாக பச்சைக்கொடி காட்டினர். படம் முழுக்க வருகின்ற கதையின் முன்னணி கதாபாத்திரமாக நடிப்பதையும் தவிர்த்து, ஆதி இத்திரைப்படத்தின் எழுத்தையும், இயக்கத்தையும் கவனித்துக் கொண்டார். மேலும், அவர் இத்திரைப்படத்திற்கு இசை மற்றும் பாடல் வரிகள் எழுதுவது போன்ற பணிகளிலும் ஈடுபட்டார். செய்தியாளர் சந்திப்பில் சுந்தர் சி இத்திரைப்படத்தின் வெளியீட்டிற்கு முன் இத்திரைப்படம் ஆதியின் வாழ்க்கையின் ஒரு பகுதியைக் கூறும் படம் என்பதையும் உறுதிப்படுத்தினார். இத்திரைப்படத்தின் தலைப்பானது ஆதியின் தந்தை ஆதியிடம் அடிக்கடி பேசக்கூடிய "தோற்றாலும், ஜெயித்தாலும், மீசைய முறுக்கு" என்ற வசனத்தில் இருந்து வருவிக்கப்பட்டது.
மேற்கோள்கள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
சிறில் பொன்னம்பெரும
கலாநிதி சிறில் பொன்னம்பெரும (Dr. Cyril Ponnamperuma, සිරිල් ඇන්ඩෘ පොන්නම්පෙරුම, அக்டோபர் 16, 1923 – டிசம்பர் 20, 1994) இலங்கையைச் சேர்ந்த அறிவியலாளரும், வேதியியலாளரும், பேராசிரியரும் ஆவார்.
வாழ்க்கைச் சுருக்கம்
பின்பு இங்கிலாந்துக்குச் சென்ற அவர் இலண்டன் பல்கலைக்கழகம், பெர்க்பெக் கல்லூரியில் கற்று 1959ல் வேதியியல் இளமாணி (B.Sc.) பட்டத்தைப் பெற்றார். அதே காலப்பகுதியில் புகழ்பெற்ற அறிவியலாளரும், உயிர்களின் தோற்றம் பற்றிய முன்னணி ஆய்வுகளில் ஈடுபட்டு வந்தவருமான பேராசிரியர் ஜே. டீ. பேர்னல் என்பவருடன் நெருங்கிய தொடர்பு அவருக்கு ஏற்பட்டது.
அமெரிக்காவில் உயர்கல்வி
லண்டனில் இருந்து அமெரிக்காவுக்குச் சென்ற சிறில் பொன்னம்பெரும பேர்கிலி நகரிலுள்ள கலிபோர்னியா பல்கலைக்கழகத்தில் பயின்று வேதியியலில் கலாநிதிப் பட்டம் பெற்றார். நோபல் பரிசு பெற்ற வேதியியல் அறிஞரான பேராசிரியர் மெல்வின் கால்வின் என்பவரே அப்போது அவரது மேற்பார்வையாளராக இருந்தார்.
நாசா நிறுவனத்தில்
1963ல் நாசா நிறுவனத்தின் புறஉயிரியல் பிரிவில் பணிபுரியத் தொடங்கிய பொன்னம்பெரும பின் அதன் இரசாயனக் கூர்ப்புத் துறையின் பொறுப்பாளராக நியமிக்கப்பட்டார். இவரது ஆய்வுகள் பெரும்பாலும் உயிர்கள் எப்படித் தோன்றின? என்ற விடயம் பற்றியதாகவே இருந்தன.
அடினோசீன் மூபொசுபேற்று சேர்வை
உயிரினங்களில் காணப்படும் அடினோசீன் மூபொசுபேற்று (ATP) என்ற சேர்வையை முதன்முறையாகச் செயற்கையாக உருவாக்கிய பெருமையும் இவரையே சாரும். 1963ல் நாசா ஆய்வுகூடத்தில் சேர்வைகள் பலவற்றைக் கொண்ட கரைசல் ஒன்றினைப் புறஊதாக் கதிர்களுக்குத் திறந்துவைப்பதன் மூலம் பெருமளவு அடினோசீன் மூபொசுபேற்று (ATP) ஐ அவர் உருவாக்கிக் காட்டினார்.
சந்திரன் மண்ணைப் பகுப்பாய்வு
நாஸா நிறுவனத்தின் அப்பலோ சந்திரப் பிரயாண நிகழ்ச்சித் திட்டம் அமுல்படுத்தப்பட்டபோது சந்திரனிலிருந்து கொண்டு வரப்படும் மண்ணைப் பகுப்பாய்வு செய்யும் பிரதம ஆய்வாளராக பொன்னம்பெரும நியமனம் பெற்றார். உலக அரங்கில் பிரபல்யம் அடைவதற்கு இதுவே மூல காரணமாக அமைந்தது. அக்காலப்பகுதியில் டைம்ஸ் (Time), நியுஸ் வீக் (Newsweek) போன்ற பிரபல சஞ்சிகைகள் அவரது உருவப்படத்தைத் தம் முன் அட்டைகளில் பிரசுரித்தன. 1967ல் இந்திய அணுசக்திக் கமிசன் அவருக்குப் பேராசிரியர் பதவியொன்றை வழங்க முன்வந்தது.
பிற விண்வெளி ஆய்வுத்திட்டங்களில்
அதன் பின் நாஸா செயற்படுத்திய வைக்கிங், வயஜர் {Viking, Voyager} ஆகிய விண்வெளி ஆய்வுத்திட்டங்களிலும் பொன்னம்பெரும ஈடுபட்டிருந்தார். நாசா நிறுவனத்தின் விண்வெளியியல் ஆலோசனைச் சபையிலும் உயிர் விஞ்ஞான (Life Sciences) ஆலோசனைச் சபையிலும் அவர் உறுப்பினராகக் கடமையாற்றியமை குறிப்பிடத்தக்கது.
இரசாயனக் கூர்ப்பு ஆய்வுகூடத்தின் பணிப்பாளர்
1971 முதல் அவர் அமெரிக்காவில் உள்ள மேரிலாந்து பல்கலைக்கழகத்தில் இரசாயனவியல் பேராசிரியராகவும் அதன் இரசாயனக் கூர்ப்பு ஆய்வுகூடத்தின் பணிப்பாளராகவும் பணிபுரிந்தார்.
ஜனாதிபதியின் விஞ்ஞானத்துறை ஆலோசகர்
1984ல் அப்போதைய இலங்கை ஜனாதிபதி ஜே.ஆர்.ஜயவர்தன அவர்கள் சிறில் பொன்னம்பெரும அவர்களை ஜனாதிபதியின் விஞ்ஞானத்துறை ஆலோசகராக நியமித்தார்.
ஆர்தர் சீ கிளார்க் நிறுவனத்தின் பணிப்பாளர்
மொரட்டுவையிலுள்ள நவீன தொழில்நுட்பங்களுக்கான ஆர்தர் சீ கிளார்க் நிறுவனத்தின் பணிப்பாளராகவும் அக்காலத்தில் அவர் செயற்பட்டார்.
அடிப்படைக் கற்கைகளுக்கான நிறுவனப் பணிப்பாளர்
அதே காலப்பகுதியில் இலங்கையின் அடிப்படைக் கற்கைகளுக்கான நிறுவனத்தின் (I.F.S.) பணிப்பாளராகவும் அவர் கடமையாற்றினார்.
3ம் உலக விஞ்ஞான அகடெமி உபதலைவர்
இத்தாலியில் அமைந்திருந்த 3ம் உலக விஞ்ஞான அகடெமி (Third World Academy Of Science) என்ற அமைப்பின் உபதலைவராக 1989ம் ஆண்டில் தெரிவானார். இந்நிறுவனம் வளர்முக நாடுகளில் விஞ்ஞான அபிவிருத்தி தொடர்பான ஆலோசனைகளை வழங்கும் நிறுவனமாக செயற்பட்டு வந்தது.
3ம் உலக பவுண்டேசன் தலைவர்
அத்தோடு வட அமெரிக்காவில் மூன்றாம் உலக நாடுகளில் அபிவிருத்தி நிலையைக் கருத்திற்கொண்டு செயற்பட்ட. 3ம் உலக பவுண்டேசன் என்ற அமைப்பின் தலைவராகவும் அவர் பணியாற்றியுள்ளார்.
சிறப்பு விரிவுரையாளர்
அப்போதைய சோவியத் நாட்டின் விஞ்ஞான அகடெமியிலும் சீன விஞ்ஞான அகடெமியிலும் சிறப்பு விரிவுரையாளராக பணியாற்றியுள்ளார்.
இறுதிக்காலம்:
பேராசிரியர் பொன்னம்பெரும தனது பிற்கால வாழ்வின் பெரும் பகுதியை மேரிலாந்து பல்கலைக்கழகத்தின் ஆய்வு கூடங்களிலேயே கழித்தார். 1994ல் மேரிலாந்து பல்கலைக்கழகத்திலுள்ள இரசாயனக் கூர்ப்பு ஆய்வுகூடத்தில் வேலை செய்து கொண்டிருக்கும் போது இவருக்கு மாரடைப்பு ஏற்பட்டது. இதன் விளைவாக டிசம்பர் 20 1994ல் இவர் இறந்தார். அவரது பூதவுடல் 1995 ஜனவரி 9ம் திகதி இலங்கைக்குக் கொண்டுவரப்பட்டு அரச மரியாதையோடு இறுதிக் கிரியைகள் நிறைவேற்றப்பட்டன.
வெளி இணைப்புகள்
பகுப்பு:1923 பிறப்புகள் பகுப்பு:1994 இறப்புகள் பகுப்பு:இலங்கை அறிவியலாளர்கள் பகுப்பு:இலங்கை வேதியியலாளர்கள் பகுப்பு:காலி மாவட்ட நபர்கள் பகுப்பு:சிங்களவர் பகுப்பு:இலங்கையின் கல்விமான்கள்
கிரவ கிதார்
பகுப்பு:கிதார் பகுப்பு:அமெரிக்கக் கண்டுபிடிப்புகள்
சோழமுடையாம்பட்டி முனியப்பன் கோயில்
சோழமுடையாம்பட்டி முனியப்பன் கோயில் தமிழ்நாட்டில் நாமக்கல் மாவட்டம், சோழமுடையாம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொமுட்டர் தொடருந்து
கொமுட்டர் தொடருந்து (ஆங்கிலம்: Commuter Rail மலாய்: Kereta api Komuter); என்பது ஒரு பெருநகரப் பகுதி; அல்லது புறநகர்ப் பகுதிக்குள் சேவையில் ஈடுபட்டுள்ள தொடருந்துகளைக் குறிப்பதாகும். இந்தச் சேவை தொடக்கப்படும் போது பெருநகரப் பகுதிகளை முதன்மை இலக்காகக் கொண்டு செயல்பட்டது.
நவீன பெருநகர் மேம்பாட்டுத் திட்டங்கள்; மற்றும் வீடுமனைக் கட்டுமானங்கள் அதிகரிப்பு; மக்கள் தொகை அதிகரிப்பு போன்றவற்றினால், கொமுட்டர் தொடருந்துகளின் சேவை புறநகர்ப் பகுதிகளிலும் விரிவு அடைந்தன. பின்னர் காலத்தில் அந்தச் சேவை தொலைதூர நகரங்கள் வரை பரவிச் சென்றன.
பொது
மின்மயமாக்கல் அல்லது டீசல் எரிவாயு மூலமாக கொமுட்டர் தொடருந்துகள் இயங்குகின்றன. சில வேளைகளில் கனரக தொடருந்துகளாகவும் இயங்குகின்றன. அண்மைய காலங்களில் இந்தக் கொமுட்டர் தொடருந்து சேவை; போக்குவரத்து நெரிசல்கள்; எரிபொருள் பாதிப்புகள் மற்றும் பிற சுற்றுச்சூழல் பிரச்சினைகள் பற்றிய பொது விழிப்புணர்வுகளினால் பிரபலமாகியுள்ளது.
அத்துடன், சிற்றுந்துகள் வாங்குவதற்கான செலவு; அவற்றைப் பராமரிப்பதற்கான; ஆகியவை செலவு நாளுக்கு நாள் அதிகரித்து வருவதால், பொதுமக்களின் பார்வை கொமுட்டர் தொடருந்து சேவையின் மீது திரும்பியுள்ளது.
சிறப்பியல்புகள்
இந்த வகை கொமுட்டர் தொடருந்துகளின் பொதுவான பயண தூரம் 15 முதல் 180 கி.மீ. வரை இருக்கும்; வேகம் மணிக்கு 55 முதல் 175 கி.மீ. வரை இருக்கும். பயணிகள் வண்டிகள் ஒற்றை அடுக்கு அல்லது இரட்டை அடுக்குகளாக இருக்கலாம்.
ஒற்றை அடுக்கு வண்டியில் 80 - 110 வரை பயணிகள் பயணிக்கலாம். மற்றும் இரட்டை அடுக்கு வண்டியில் 145 - 170 பேர் வரை பயணிக்கலாம்.
வெளி இணைப்புகள்
பகுப்பு:மலேசியாவில் தொடருந்து போக்குவரத்து‎ பகுப்பு:மலேசியாவில் போக்குவரத்து‎
கிழவனும் கடலும்
கிழவனும் கடலும், (தி ஓல்ட் மேன் அன்ட் தி சீ, ஆங்கிலம்: The old man and the sea) என்பது ஒரு ஆங்கிலப் புதினம் ஆகும். இது எர்னஸ்ட் ஹெமிங்வே எனும் அமெரிக்க எழுத்தாளரால் 1951ஆம் ஆண்டு கியூபாவில் எழுதப்பட்டு, 1952ஆம் ஆண்டு வெளியிடப்பட்டது.
மொழிபெயர்ப்பு
தி ஓல்ட் மேன் அன்ட் தி சீ என்ற ஆங்கில நூலின் தமிழாக்கமானது கிழவனும் கடலும் என்ற பெயரில் எம். எஸ் மொழிபெயர்த்துள்ளார். மீன் பிடிக்கும் ஓர் கிழவனும் ஓர் சிறுவனும் இக்கதையின் கதை மாந்தர்கள். இது ஹெமிங்வேவால் உருவாக்கி மற்றும் அவரது வாழ்நாளில் வெளியிடப்பட்டிருக்க வேண்டிய புனைவின் கடைசி முக்கிய பணியாக இருந்தது. அவரது மிகவும் பிரபலமான எழுத்துப் பணிகளில் ஒன்றான இது, வளைகுடா நீரோடையில் ஒரு பிரமாண்ட மார்லின் (கொப்பரக்குல்லா) மீனுடன் போராடும் ஒரு வயதான மீனவரை மையப்படுத்துகிறது. ஓல்ட் மேன் அண்ட் சீக்காக 1953 ல் புனைவுக்கான புலிட்சர் விருது வழங்கப்பட்டதோடு 1954 ல் இலக்கியத்திற்கான  நோபல் பரிசு வழங்க நோபல் கமிட்டி மூலம் ஹெமிங்வேக்காக பரிந்துரைக்கப்பட்டார்.
கதைச்சுருக்கம்
"ஓல்ட் மேன் அண்ட் சீ" என்பது முதிய, அனுபவமிக்க கியூப மீனவர் மற்றும் ஒரு பெரிய முரல் மீன் என்னும் கொப்பரக்குல்லா மீன் இடையிலான ஒரு போராட்டப் புதினமாகும். சாண்டியாகோ என்ற முதிய மீனவர், மானொலின் என்ற மீன்பிடிக்க பயிற்சி பெற விரும்பும் இளைஞனுடன் மீன்பிடிக்க கடலுக்கு செல்கிறார். அவ்வாறு செல்லும்போது பல நாட்களாகியும் மீன் பிடிபடுவதில்லை. இதனால் சாண்டியாகோ "சலாவோ", துரதிஷ்டத்தின் வடிவம் என கருதப்பட்டு, அவரிடம் மீன்பிடிக்க பயிற்சிபெற வந்த இளைஞன மானொலின், அவரின் பெற்றோர் வயதான அந்த மீனவருடன் செல்ல தடை தடைசெய்யப்பட்டதோடு மிகவும் வெற்றிகரமான வேறு மீனவர்களோடு மீன் பிடிக்கச்செல்ல அனுப்புகின்றனர். இவ்வாறு அவர் மிகவும் இராசியில்லாத மீனவர் என முத்திரைக் குத்தப்படுகிறார். அவர் மீன்பிடிக்க 84 நாட்கள் சென்ற நிலையிலும் மீன் பிடிபடவில்லை. அத்ம முதிய மீனவனைக் காண மீன்பிடி பயிற்சி பெறும் அந்த பையன் ஒவ்வொரு நாள் இரவும் சான்டியாகோவின் குடிசைக்குச் சென்று, அவன் மீன்பிடி சுக்கானை மீண்டும் தூக்குவது, அவருக்கு உணவு கொண்டவருவது, அமெரிக்க பேஸ்பால் மற்றும் அவரது விருப்பமான வீரர் ஜோ டிமக்கியோ பற்றி விவாதிப்பது போன்றவற்றில் ஈடுபட்டுவருவிறான். இளைஞனை அவனது பெற்றோர் அவர் அதிரிஷ்டம் இல்லாதவர் என கருதி அவரிடம் செல்ல தடைவிதிக்கின்றனர். இதனால் மனம் வருந்திய கிழவர் அடுத்த நாள், வளைகுடா நீரோடைக்குள்ளே நீண்ட தூரம் போய்  புளோரிடா நீரிணையின்  வடக்கு கியூபாவில் மீன் பிடித்து சாதிப்பேன் என சாண்டியாகோ அவர் துரதிஷ்டக்காரர் என்ற அவச்சொல் முடிவுறும் என்ற நம்பிக்கையில் மனொலினிடம் சொல்கிறார்.
இவ்வாறு எண்பத்து ஐந்தாவது நாளில், சாண்டியாகோ வளைகுடா நீரோடை செல்வதற்கு அவருடைய லேசான சிறு படகை எடுத்து, தனியாக செல்ல தயாராகிறார். முதல் நாள் நண்பகலில் அவர் கடலில் தூண்டிலோடு நிற்கிறார், ஒரு பெரிய மீன், அவரது இரையை பிடித்து மாட்டுகிறது. அவருக்கு நிச்சயமாக தெரியும் அது ஒரு மார்லின் என்பது.
அந்த பெரிய பெரிய மார்லினை அவரால் இழுக்க முடியவில்லை, பதிலாக அவரது லேசான சிறு படகை மீன் இழுப்பதை சாண்டியாகோ உணர்கிறார். இவ்வாறு வயதான மனிதன் தன் உடலால் தூண்டிலின் அழுத்தத்தை தாங்கியவாறு இரண்டு பகல் மற்றும் இரண்டு இரவுகள் கடக்கின்றன. அவருக்கு, போராட்டத்தின் மூலம் வலியும் காயமும் ஏற்படுகிறது. இருப்பினும் சாண்டியாகோ ஒரு அண்ணனைப்போல் அவரே, அவருக்கு கருணையுடன் பாராட்டு தெரிவித்துக் கொள்கிறார். மேலும் மீனின் பெரும் கண்ணியத்தை எண்ணி, மார்லினை உண்ணத் தகுதியானவர் எவருமில்லை என்று தீர்மானிக்கிறார்.
மிகவும் சோதனையான மூன்றாவது நாள், வயதான மனிதருடைய உடல் சோர்வை காட்டும் வகையில் மீன், லேசான சிறு படகை வட்டமிட தொடங்குகிறது. சாண்டியாகோ, பக்கத்தில் மீனை இழுக்க அவர் அவரிடம் இருந்த முழு வலிமையையும் பயன்படுத்தி, ஒரு ஈட்டி கொண்டு மார்லினை குத்துகிறார். இதன் மூலம் அந்த முதிய மனிதன் மற்றும் உறுதியான மீன் இடையேயான நீண்ட போர் முடிவுக்கு வருகிறது. இப்போது முற்றிலும் களைப்படைந்து கிட்டத்தட்ட சித்தப்பிரமை பிடித்து கிடக்கிறார் முடியவர். பின்னர் சாண்டியாகோ அவரது லேசான சிறு படகின் பக்கத்தில் மார்லினை இழுத்து, சந்தையில் மீன் அவருக்கு பெற்றுத்தரும் பெரிய விலை மற்றும் எத்தனை மக்களுக்கு அந்த மீன் உணவாகும் என்பது பற்றி நினைத்தவாறு வீடுநோக்கி செல்கிறார்.
சாண்டியாகோ கரையை நொக்கிய அவருடைய பயணத்தை தொடரும் போது, நீரில் கொட்டிய மார்லின் இரத்த வாடையின் மூலமாக சுறாக்கள் ஈர்க்கப்படுகின்றன. முதலில், ஒரு பெரிய மேக்கோ சுறா வருகிறது. சாண்டியாகோ தனது ஈட்டி கொண்டு, அதைக் குத்திக் கொல்கிறார். அப்போது அந்த ஆயுதத்தை அவர் இழந்து விடுகிறார். அவர் அடுத்த வரிசை சுறாக்களிடம் இருந்து விடுபட ஏதுவாக தன் படகு துடுப்பு முனையில் அவருடைய கத்தியால் சீவி ஒரு புதிய ஈட்டியை செய்கிறார். மொத்தமாக, ஐந்து சுறாக்கள் கொல்லப்படுகின்றன. பல விட்டு விரட்டப்படுகின்றன. ஆனால் சுறாக்கள் தொடர்ந்து வந்துகொண்டே இருக்கின்றன. அவது போராட்டம் இறுதியில் எப்படி முடிவுக்கு வந்தது எப்பதே கதை முடிவு.
இந்தப் புதினம் பல மொழிகளில் திரைப்படமாக எடுக்கபட்டுள்ளது.
காணொளி
|வரைகலை காணொளியில் 'கிழவனும் கடலும்'
மேற்கோள்கள்
பகுப்பு:ஆங்கில மொழிப் புதினங்கள் பகுப்பு:1952 நூல்கள்
சித்ரால்
சித்ரால் (Chitral) பாகிஸ்தானின் வடமேற்கில் உள்ள கைபர் பக்துன்வா மாகாணத்தில் அமைந்த சித்ரால் மாவட்டத்தின் நிர்வாகத் தலைமையிட நகரம் ஆகும். இது கடல் மட்டத்திலிருந்து 1494 மீட்டர் உயரத்தில், 57 சதுர கிலோ மீட்டர் பரப்பளவில், இந்து குஷ் மலைத்தொடரில், சித்ரால் ஆற்றின் கரையில் அமைந்த பண்டைய நகரம் ஆகும்.
வரலாறு
சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.
கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது. சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார். கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.
இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.
கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.
வெளி இணைப்புகள்
பகுப்பு:பாகிஸ்தான் நகரங்கள் பகுப்பு:பண்டைய நகரங்கள் கைபர் பக்துன்வா மாகாணம்
லோங் செரிடான் வானூர்தி நிலையம்
லோங் செரிடான் வானூர்தி நிலையம் ; (ஆங்கிலம்: Long Seridan Airport; மலாய்: Lapangan Long Seridan) என்பது மலேசியா, சரவாக் மாநிலத்தின் மருடி பிரிவு, லோங் செரிடான் கிராமத்தில் உள்ள ஒரு வானூர்தி நிலையம் ஆகும்.
சரவாக் மாநிலத்தின் தலைநகர் கூச்சிங்கிற்கு வட கிழக்கே 590 கி.மீ. (367 மைல்) தொலைவில் அமைந்துள்ளது. லோங் செரிடான் வானூர்தி நிலையத்தின் ஓடுபாதை 1963-ஆம் ஆண்டில் கூர்கா பொறியாளர்களால் கட்டப்பட்டது.
பொது
கெலாபிட் கிராமம், அதைச் சுற்றியுள்ள அனைத்து குடியிருப்புகளுக்கும் மையமாக உள்ளது. உள்ளூர் மக்கள் தங்கள் பிள்ளைகளின் கல்வி மற்றும் மருத்துவ உதவிகளுக்காக இந்தக் கிராமத்திற்கு வருகிறார்கள்.
லோங் செரிடான் வானூர்தி நிலையம் 1963-ஆம் ஆண்டில் கூர்கா பொறியாளர்களால் கட்டப்பட்டது. காலப்போக்கில் கனமழை மற்றும் வெள்ளம் காரணமாக வானூர்தி நிலையத்தை மேம்படுத்த பயன்படுத்த வேண்டியிருந்தது.
மேலும் காண்க
பகுப்பு:சரவாக் பகுப்பு:மலேசிய வானூர்தி நிலையங்கள்
கல்பகாலம்
இந்து சமய நூல்களில் கல்பகாலம் என்பது படைப்புக் கடவுள் பிரம்மனின் ஒரு பகலின் கால அளவைக் குறிக்கும்.
ஆயிரம் மகாயுகங்கள்
பகவத்கீதை 'ஆயிரம் யுகங்களின் கால அளவு பிரமனின் ஒரு பகல் அளவு' என்று குறிப்பிடுகிறது. இங்கு 'யுகம்' என்பது 'மகாயுகம்' என்பதைக் குறிக்கிறது என்பதை உரையாசிரியர்கள் அனைவரும் சுட்டிக் காட்டுகிறர்கள். ஒரு மகாயுகம் என்பது தொடர்ந்து வரும் நான்கு யுகங்களின் கால அளவு. அதாவது வடமொழியில் 'சதுர்யுகம்' என்று வழக்கில் இருப்பது. இதன் அளவு கீழே காட்டியபடி:
ஆக ஒரு மகாயுகம் என்பது 43,20,000 மானிட ஆண்டுகள் கொண்டது. ஆயிரம் மகாயுகங்கள் 432 கோடி மானுட ஆண்டுகளுக்குச் சமம்.
பதினான்கு மன்வந்தரங்கள்
ஒரு கல்பகாலத்திற்குள் பதினான்கு 'மனு'க்களும் பதினான்கு இந்திரர்களும் வந்து செல்கிறார்கள். 'மனு' என்பவர் பூமி அனைத்துக்கும் மன்னராவார். இந்திரன் தேவலோகத்திற்கு மன்னராவார். ஒரு மனுவின் காலம் 71 மகாயுகங்கள். இந்திரனின் கால அளவும் அவ்வளவே. இக்கால அளவிற்கு 'மன்வந்தரம்' என்று பெயர். இரு மன்வந்தரங்களுக் கிடையில் ஒரு இடைவேளை ('ஸந்தியா காலம்') நான்கு கலியுககால அளவு கொண்டதாக இருக்கும். அதாவது 17,28,000 மானிட ஆண்டுகள். 14 மன்வந்தரங்களும் முடிந்தவுடன் ஒரு இடைவேளை இருக்கும். ஆக, பிரமனின் ஒரு பகலில், 71 மகாயுகங்களும். 15 ஸந்தியாகாலங்களும் இருக்கும்.
ஆக பிரமனின் ஒரு பகலில் ஆயிரம் மகாயுகங்கள்.
மன்வந்தரங்களின் பெயர்கள்
மன்வந்தரங்கள் கீழேயுள்ள வரிசையின்படி ஒன்றன்பின் ஒன்றாக வரும். ஒவ்வொரு மன்வந்தரமும் அப்பொழுதுள்ள மனுவின் பெயரைத் தாங்குகின்றது. இப்பொழுது நடப்பது ஏழாவது மன்வந்தரமான வைவஸ்வத மன்வந்தரம். சூரியனுடைய மைந்தனான வைவஸ்தமனு இப்பொழுதுள்ள மனு ஆவார். முதல் ஏழு மன்வந்தரங்கள் பின்வருமாறு.
தற்போதைய மன்வந்தரம் முடிந்தபின் வரப்போகும் ஏழு மனுக்களின் பெயர்களும் புராணங்களில் கூறப்பட்டிருக்கின்றன. அவை:
இன்றைய மன்வந்தரம்
இன்றைய மன்வந்தரமான வைவஸ்வத மன்வந்தரத்தில் 27 மகாயுகங்கள் சென்றுவிட்டன. இப்பொழுது நடப்பது 28-வது மகாயுகம். இதனுள் மூன்று யுகங்கள் -- அதாவது, கிருதயுகம், திரேதாயுகம், துவபரயுகம் -- சென்றுவிட்டன. இப்பொழுது நடப்பது கலியுகம். இதனுள் பொ.ஊ. 2011க்குச்சரியான கலியுக ஆண்டு 5112-13.
இன்றைய கல்பம்
இப்பொழுது நடந்துகொண்டிருக்கும் கல்பம் அல்லது பிரம்மாவின் பகலுக்கு 'சுவேத வராஹ கல்பம்' என்று பெயர். இக்கல்பத்தினுள், 7-வது மன்வந்தரமான வைவஸ்வத மன்வந்தரத்தில், 28-வது மகாயுகத்தில், கலியுகம் நடந்துகொண்டிருக்கிறது.
பிரம்மாவின் இரவு
பிரம்மாவின் இரவில் இந்திரனோ, மனுவோ, பூலோகமோ எதுவும் இருக்காது. பிரம்மாவும் தூங்கும் நிலையில் இருப்பார். பிரம்மாவின் அடுத்த நாள் காலையில் அவர் மறுபடியும் முன்போல் படைப்பைத் தொடங்குவார். அந்த நாள் முடிவில் ஊழிக்கால சம்பவங்கள் நடந்து எல்லாம் இறைவனிடத்தில் ஒடுங்கும். இப்படி ஒவ்வொரு கல்பத்திலும் நடக்கும். இதுதான் புராணங்களில் சொல்லப்பட்டிருக்கும் பிரம்மாவின் வாழ்க்கை. இவ்விதம் 360 நாட்கள் கொண்ட ஆண்டுகளாக, நூறு ஆண்டுகள் இந்த பிரம்மா இருப்பார். அவர் ஆயுள் முடியும்போது, இன்னும் பெரிய பிரளயம் ஏற்பட்டு அவரும் இறைவனிடம் ஒடுங்குவார்.
மற்ற சில கல்பங்கள்
பிரம்மாவின் ஆயுட்காலம் 100 பிரம்ம ஆண்டுகள். அந்தக் காலத்தை இரண்டாகப் பிரித்து இரண்டு 'பரார்த்தங்கள்' என்று புராணங்களில் சொல்லப்படுகின்றன. இப்பொழுது முதல் பரார்த்தம் முடிந்து இரண்டாவது பரார்த்தத்தின் முதல் கல்பம் சென்றுகொண்டிருப்பதாகச் சொல்லப்படுகிறது. இதற்குமுன் முடிந்து போன முதல் பரார்த்தத்தின் கடைசி நாள் 'பாத்ம' கல்பம் எனப்படும். முதல் பரார்த்தத்தின் முதல் நாள் 'பிராம்ம' கல்பம் எனப்படும். இவையிரண்டு கல்பத்தைப் பற்றியும் புராணங்களில் சில சம்பவங்கள் சொல்லப் பட்டிருக்கின்றன.
'பரார்த்தம்' என்ற சொல் கணிதத்தில் 1017 என்ற எண்ணைக் குறிக்கும். பிரம்மாவின் ஆயுட்காலத்தின் பாதியிலும் ஏறக்குறைய அத்தனை மனித ஆண்டுகளே எனப் புராணங்கள் கொள்கின்றன.ஆனாலும் கணக்கிட்டுப் பார்க்கும்போது இதில் வேறுபாடு தெரிகின்றது.
இது ஏறக்குறைய 1014 × 1.5 மனித ஆண்டுகளாகின்றது. இது கணிதப்படி பரார்த்தம் ஆகாவிட்டாலும் இதையே பிரம்மனின் பரார்த்தம் என்று புராணங்கள் சொல்கின்றன.
ஆதாரம்
புராணங்களில் சொல்லப்பட்டுள்ளது ஓர் ஆதாரம். காலகதியின் ஒவ்வொரு அளவிற்குமுள்ள முடிவான ஆதாரம் அக்காலத்தில் வசித்தவர்களின் வாக்குமூலமே. இந்தியாவில் தொன்றுதொட்டு நடந்துவந்த மணம் முதலிய அத்தனை சுபகாரியங்களிலும், ஈமக்கிரியைகள் முதலிய அத்தனை அமங்கலச்சடங்குகளிலும் அன்றுள்ள நேரம் காலம் முதலிய கணக்கீடுகளைச் சொல்லாமல் ஒரு செயலும் நடந்ததில்லை என்பதால் சென்றகாலத்துக் கணக்கீடுகள் பஞ்சாங்கங்கள் என்று புழங்கப்படும் ஏடுகளில் குறிக்கப்பட்டு வருகின்றன எனக் கொள்ளலாம்.
மேற்கோள்கள்
பகுப்பு:இந்தியக் காலக் கணிப்பு முறைகள் பகுப்பு:இந்துக் காலக் கணிப்பு முறை பகுப்பு:பௌத்த அண்டவியல் பகுப்பு:இந்துத் தத்துவங்கள்
புரசக்குடி காளஹஸ்தீஸ்வரர் கோயில்
புரசக்குடி காளஹஸ்தீஸ்வரர் கோயில் தஞ்சாவூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் தஞ்சாவூர் மாவட்டத்தில் அய்யம்பேட்டை அருகேயுள்ள சூலமங்கலம் என்னுமிடத்திற்கு அருகே புரசக்குடி என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக காளஹஸ்தீஸ்வரர் உள்ளார். இறைவி ஞானாம்பிகை எனப்படுகிறார்.
அமைப்பு
வாயிலைக் கடந்து உள்ளே செல்லும்போது பலி பீடம், நந்தி ஆகியவை காணப்படுகின்றன. அதனை அடுத்து உள்ளே செல்லும்போது மூலவர் சன்னதி கிழக்கு நோக்கிய நிலையில் அமைந்துள்ளது. அம்மன் சன்னதி தெற்கு நோக்கிய நைலயில் உள்ளது. காசி விசுவநாதர் மற்றும் விஸ்வக்ஞானர் என்றழைக்கப்படுகின்ற இரு லிங்கத் திருமேனிகள் உள்ளன.இக்கோயிலில் பைரவர், சூரியன், சந்திரன், சனீசுவரர், ஆஞ்சநேயர், விநாயகர், வரதராஜப் பெருமாள், முருகன், சண்டிகேசுவரர் ஆகியோர் உள்ளனர். தேவகோஷ்டத்தில் தட்சிணாமூர்த்தி உள்ளார். இங்குள்ள தட்சிணாமூர்த்தி சிற்பத்தின் இடப்புற காலுக்கு கீழ் ஓர் அடியவர் காணப்படுகிறார். அந்த அடியவர் இரு கரங்களைக் கூப்பிய நிலையில் தட்சிணாமூர்த்தியை வணங்கும் கோலத்தில், இடுப்புக்குக் கீழே ஆடை அணிந்த நிலையில் காணப்படுகிறார். இச்சிற்பம் மூன்றாம் குலோத்துங்கன் காலத்தைச் சார்ந்தது என்று கூறுகின்றனர்.
திருவிழாக்கள்
அன்னாபிஷேகம், பிரதோஷம், சிவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
அக்ரோனைன்
அக்ரோனைன் (Acronine) என்பது C20H19NO3  என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். கழலை அல்லது கட்டி எதிர்ப்புப் பொருளான இவ்வேதிப்பொருள் செயற்கை முறையில் கழலை எதிர்ப்பு வழிப்பொருட்களிலிருந்து தோற்றுவிக்கப்படுகிறது.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:கீட்டோன்கள்
அங்குதோரியம்
அங்குதோரியம் என்பது ஒரு சிம்போனிக்கு மெட்டல் இசைக்குழு ஆகும். இது 2001ஆம் ஆண்டில் துவங்கப்பெற்றது. இதன் உறுப்பினர்கள்:சாராள் இசபெல் தேவா, கிரிசு ரேன், தாமி ரேன், தேவு பிபுசு மற்றும் யோவான் என்ரிக்சன்.
பகுப்பு:சிம்போனிக்கு மெட்டல் இசைக்குழு
காங்கேயன் பிள்ளைத்தமிழ்
காங்கேயன் பிள்ளைத்தமிழ் என்னும் பெயரில் இரண்டு நூல்கள் இருந்ததாகக் கல்வெட்டு ஆவணங்களிலிருந்து தெரியவருகின்றன. ஒன்று கண்ணமங்கலம் காங்கேயன் மீது பாடப்பட்ட பிள்ளைத்தமிழ். மற்றொன்று நியமம் காங்கேயன் மீது பாடப்பட்ட பிள்ளைத்தமிழ். பாடப்பட்ட இருவரும் மாறவர்மன் சுந்தர பாண்டியனின் அலுவலர்கள்.
கண்ணமங்கலம் காங்கேயன் மீது பாடப்பட்ட பிள்ளைத்தமிழ்
மாறவர்மன் சுந்தரபாண்டியன் (கி.பி. 1216-1238) அவைக்களப் புலவராக விளங்கியவர் காரணை விழுப்பரையர் என்னும் புலவர். இவரது நண்பர் ஆதிச்ச தேவன். சுந்தர பாண்டியனின் அலுவலன் காங்கேயன். இவன் திண்டிவனம் வட்டம் கண்ணமங்கலம் என்னும் ஊரில் வாழ்ந்தவன். விழுப்பரையர் தன் நண்பர் ஆதிச்ச தேவனை கண்ணமங்கலம் காங்கேயனுக்கு அறிமுகம் செய்துவைத்தார். கண்ணமங்கலம் காங்கேயன் மீது பிள்ளைத்தமிழ் நூல் ஒன்று பாடுமாறும் செய்தார். ஆதிச்ச தேவன் பாடினார். இது ஒரு காங்கேயன் பிள்ளைத்தமிழ்.
நியமம் காங்கேயன் மீது பாடப்பட்ட பிள்ளைத்தமிழ்
இந்த நூல் தேராற்றுப் படுகையில் உள்ள நியமம் என்னும் ஊரில் வாழ்ந்த கண்டன் உதயஞ்செய்தான் காங்கேயன் என்பவன் மீது பாடப்பட்டது. பாட்டுக்குப் பரிசாகப் புலவருக்குச் சாத்தனேரி என்னும் ஊரில் இருந்த நிலங்களை இந்தக் காங்கேயன் வழங்கினான்.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:பிள்ளைத்தமிழ்
கல் வட்டம்
thumb|கல் வட்டம், [[ஆதிச்சநல்லூர் தொல்லியல் களம்|ஆதிச்சநல்லூர்]] கல் வட்டம் என்பது, இறந்த மனிதனை முதுமக்கள் தாழியில் புதைத்து, அந்த உடலை சுற்றி, வட்ட வடிவில் கற்களை நட்டு வைத்து, அடையாளப்படுத்தி நினைவு கூர்ந்தனர். வட்ட வடிவில் உள்ள நினைவு சின்னத்திற்கு 'கல் வட்டம்' என்று பெயர். கல் திட்டை கள் இருக்கும் இடத்தில் கல்வட்டமும் பெரிதளவு காணப்படும். இக்காலத்தில் பல நிலங்கள் குடியேற்றத்திற்கு உள்ளாவதால் அங்கு இருக்கும் கல்வட்டங்கள் பெரிதளவும் அழிக்கப்படுகிறது.
இவை ஆதிச்சநல்லூர், கொடுமணல், இங்கிலாந்து, வேல்ஸ், ஸ்காட்லாந்து போன்ற பல தொல்லியல் ஆய்விடங்களில் கண்டெடுக்கப்பட்டுள்ளன.
கூடலூர் (தேனி)
கூடலூர், தேனி மாவட்டத்தில், உத்தமபாளையம் வட்டத்தில் இருக்கும் இரண்டாம்நிலை நகராட்சி ஆகும். இது கம்பம் - குமுளி செல்லும் தேசிய நெடுஞ்சாலையில் உள்ளது.
நகராட்சி நிலை
1901ஆம் ஆண்டில் கிராமப் பஞ்சாயத்தாகத் தொடங்கப்பட்ட இந்த ஊர், 1952 ஆம் ஆண்டில் பேரூராட்சி நிலைக்குத் தரம் உயர்த்தப்பட்டது. தமிழ்நாடு அரசின்ஆணை (G.O.NO.270 of RD & LA Department RD & LA dated 11.06.04) மூலம் கடந்த 10-07-2004 முதல் மூன்றாம் நிலை நகராட்சியாக தரம் உயர்த்தப்பட்டு செயல்பட்டு தற்போது இரண்டாம் நிலை நகராட்சியாக செயல்பட்டு வருகிறது. இந்நகராட்சி, தேனியிலிருந்து குமுளி (கேரளா) செல்லும் தேசிய நெடுஞ்சாலையில்(NH-220)தமிழ்நாடு மற்றும் கேரளா|கேரளாவின் எல்லைப் பகுதியில் உள்ள நகராட்சி இது. இந்நகராட்சியில் மேலக்கூடலூர், கீழக்கூடலூர், லோயர்கேம்ப் என்கிற மூன்று ஊர்கள் இணைக்கப்பட்டுள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 12,001 குடும்பங்களையம் கொண்ட இந்நகரத்தின் மக்கள்தொகை 41,915 ஆகும். அதில் 20,895  ஆண்களும், 21,020   பெண்களும் உள்ளனர். இந்நகரத்தின் எழுத்தறிவு 72.6%  மற்றும் பாலின விகிதம்ஆண்களுக்கு, 1,006 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 3355 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,769 மற்றும் 233 ஆகவுள்ளனர். மக்கள்தொகையில் இந்துக்கள் 92.31%, இசுலாமியர்கள் 5.25%, கிறித்தவர்கள் 2.34%   மற்றும் பிறர் 0.02% ஆகவுள்ளனர். (2021 காெரானா காரணமாக கூடலூர் நகராட்சியில் மக்கள் தாெகை கணக்கெடுப்பு எடுக்கப்படவில்லை, இருப்பினும் தாேராயமாக 56000 இருக்கலாம் என கணிக்கப்படுகிறது)
ஊரின் சிறப்பு
தமிழ்நாடும்,கேரளமும் கூடும் ஊரக எல்லையில் அமைந்து இருப்பதால் இவ்வுர் கூடலூர் என அழைக்கப்படுகிறது. கூடலூர் நகராட்சி மேற்குத்தாெடர்ச்சி மாலையின் அடிவாரத்தில் அமைந்து இருப்பதால் இயற்கையான சூழ்நிலையைப் பெற்றுள்ளது.. *இங்கு முல்லை பெரியாறு அணையை கட்டிய கர்னல் ஜான் பென்னி குவிக் அவர்களுக்கு மணிமண்டபம் அமைந்துள்ளது.
அரசு அலுவகங்கள்
கூடலூர் to kG பட்டி,KM பட்டி செல்லும் சாலையில் கீழக்கூடலூர் பகுதியில் கூடலூர் தெற்கு காவல் நிலையம்,நகராட்சி அலுவலகம்,கிராம நிர்வாக அலுவலகம்,கால்நடை மருத்துவமணை,அரசு விதைப்பண்ணை ஆகியவை அமைந்துள்ளது.
வெளி இணைப்புகள்
பகுப்பு:தேனி மாவட்டத்திலுள்ள நகராட்சிகள்
அமைதி மாநாடு
கடந்த காலங்களில் நடந்த குறிப்பிடத்தக்க சர்வதேச அமைதி மாநாடுகள் பின்வருவனவற்றை உள்ளடக்குகின்றன:
பகுப்பு:அரசியல்
கக்கோட்டு பிடாகை சாஸ்தா கோயில்
கக்கோட்டு பிடாகை சாஸ்தா கோயில் தமிழ்நாட்டில் கன்னியாகுமரி மாவட்டம், கக்கோட்டு பிடாகை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பெஜவாடா வில்சன்
பெஜவாடா வில்சன், ( Bezwada Wilson  பிறப்பு: 1966) இந்தியாவின், கர்நாடக மாநிலம், கோலார் மாவட்டத்தில் கழிப்பிடங்களை துப்புரவு செய்யும் ரசேல் பெஜவாடா   - ஜேகோப்  இணையருக்கு மூன்றாம் மகவாகப் பிறந்தவர். அரசியல் அறிவியல் பட்டம் பெற்ற வில்சன், பின்னர் மனிதக் கழிவை மனிதனே அகற்றும் முறைக்கு எதிராக தொடர்ந்து போராடியதன் விளைவாக, தற்போது இம்முறை இந்திய அளவில் மனிதக் கழிவை மனிதன் அகற்றும் முறை நிறுத்தப்பட்டுள்ளது.
கக்கோட்டு பிடாகை சாஸ்தா கோயில்
பூசைகள்
இக்கோயிலில் ஒருகாலப் பூசை நடக்கின்றது.
பெஜவாடா வில்சன்
சமுதாயப் பணி
மனிதக் கழிவை அகற்றும் குழந்தைகளுக்கு கல்வி கற்க வைத்தார். மனித கழிவை மனிதனே அள்ளுவதை எதிர்த்துப் போராடினார். 1993ம் ஆண்டில் மனிதக் கழிவை மனிதனே அகற்றுவதை தடுக்கும் சட்டத்தை இந்திய அரசு இயற்றியது.
இதன் பிறகும் மனிதக் கழிவை மனிதர்கள் அகற்றுவதை புகைப்படங்கள் எடுத்து மாநில, மத்திய அரசுகளுக்கு அனுப்பியும், ஊடகங்களிலும் வெளிப்படுத்தினார். மனிதக் கழிவை மனிதனே அகற்றும் நிலையை ஒழிக்கும் தொடர் பிரசாரத்தில் ஈடுபட்டார். பின்னர் ஆந்திராவிலும் மனிதக் கழிவை மனிதனே அகற்றும் செயலுக்கு எதிராக போராடினார்.
2003இல் வில்சன், மனிதக் கழிவை மனிதன் அகற்றுவதை தடுக்க, உச்ச நீதிமன்றத்தில் பொது நல வழக்கு தொடர்ந்தார். இதைத் தொடர்ந்து 2010இல் மனிதக் கழிவை மனிதனே அகற்றும் சட்டம் நடைமுறைக்கு வந்தது. 2010ஆம் ஆண்டில் மனிதக் கழிவை மனிதனே அகற்றுவது தேசிய அவமானம் என அறிவிக்குமாறு இந்திய அரசை வற்புறுத்தினார். இவரது தொடர் போராட்டத்தின் விளைவாக இன்று இந்தியாவில் மனிதக் கழிவை மனிதன் அள்ளும் முறை ஒழிக்கப்பட்டுள்ளது.
பில்லா (2009 திரைப்படம்)
மெஹர் ரமேஷ் இயக்கி 2009 ஆம் ஆண்டு இந்தியவின் தெலுங்கு- மொழி அதிரடித் திரைப்படம் பில்லா. இப்படத்தில் பிரபாஸ், அனுஷ்கா ஷெட்டி, நமிதா கபூர் ஆகியோர் நடித்துள்ளனர். அக்டோபர் 2008 இல் படப்பிடிப்பைத் தொடங்கிய இப்படம் 3 ஏப்ரல் 2009 இல் வெளியிடப்பட்டது. இதே பெயரில் 2007ல் வெளியான தமிழ் திரைப்படத்தின் மறு ஆக்கம் இப்படமாகும். இது 1978 ஆம் ஆண்டு வெளியான இந்தி திரைப்படமான டானின் மறு ஆக்கம் ஆகும். என்.டி.ஆர் நடித்து 1979 ஆம் ஆண்டு வெளியான யுகந்தர் திரைப்படத்திற்குப் பிறகு 1978 ஆம் ஆண்டு இந்தி திரைப்படமான டானின் இரண்டாவது தெலுங்கு மறு ஆக்கம் இதுவாகும். நடிகை ஜெயசுதா இந்த படத்தில் ஜானகியாக சிறப்புத் தோற்றத்தில் நடித்தார். யுகந்தரில் இவர் அனுஷ்கா ஷெட்டி நடித்த கதாப்பாத்திரத்தில் நடித்தார்.
பெஜவாடா வில்சன்
விருதுகளும் பாராட்டுகளும்
.
வெளி இணைப்புகள்
பகுப்பு:1966 பிறப்புகள் பகுப்பு:கர்நாடக நபர்கள் பகுப்பு:இந்திய சமூகசேவகர்கள் பகுப்பு:வாழும் நபர்கள் பகுப்பு:ரமோன் மக்சேசே விருது பெற்றோர் பகுப்பு:கோலார் மாவட்ட நபர்கள்
கக்கோட்டு பிடாகை சாஸ்தா கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பில்லா (2009 திரைப்படம்)
கதை
பன்னாட்டு காவல் துறையின் சர்வதேச குற்றப் பட்டியலில் உள்ள டான் பில்லா(பிரபாஸ்) மலேசியாவில் மறைந்து கொண்டு செயல்படுகிறார். பன்னாட்டு காவல் துறையி ல் பணிபுரியும் ஏ.சி.பி கிருஷ்ணமூர்த்தி ( கிருஷ்ணம் ராஜு ) கடந்த சில ஆண்டுகளாக பில்லாவைத் தேடுகிறார்.
காவல்துறையினரால் துரத்தப்பட்டபோது, ஒரு விபத்துக்குப் பிறகு பில்லா பலத்த காயமடைந்து இறந்து விடுகிறார். ஏ.சி.பி கிருஷ்ணமூர்த்தி இரகசியமாக பில்லாவுக்கு இறுதி சடங்கு நடத்துகிறார். பில்லாவின் மரணம் குறித்து யாருக்கும் தெரியாததால் பில்லாவைப் பிடிக்க ஏ.சி.பி கிருஷ்ணமூர்த்தியுடன் இணைந்து பணியாற்ற பன்னாட்டு காவல் துறை அதிகாரி தர்மேந்திரா ( ரஹ்மான் ) நியமிக்கப்பட்டுள்ளார். இச்சமயத்தில் இறந்த பில்லாவைப் போன்ற உருவத்தில் உள்ள விசாகப்பட்டினத்தை சேர்ந்த ஒரு குட்டி திருடன் சுவாமி ரங்காவிடம் (பிரபாஸ்) பில்லாவாக நடித்து பில்லாவின் கும்பலுக்குள் ஊடுருவுமாறு ஏ.சி.பி கிருஷ்ணமூர்த்தி கேட்கிறார். பதிலுக்கு அவர் ரங்கா தத்தெடுத்த குழந்தைகள், லட்சுமி மற்றும் ஸ்ரீனு ஆகியோரை ஹைதராபாத்தில் முறையான கல்வியைப் பெற உதவி செய்கிறார்.
ஏ.சி.பி கிருஷ்ணமூர்த்தி ரங்காவுக்கு பயிற்சி அளித்து, நினைவாற்றலை இழந்த ஒரு நபராக அவரை பில்லா கும்பலுக்கு திருப்பி அனுப்புகிறார். மெதுவாக ரங்கா பில்லாவின் கும்பலைப் பற்றி அறியத் தொடங்குகிறார். மேலும் பில்லாவின் முதலாளியான டெவில் உடன் தொலைபேசியில் பேசுகிறார். ஒரு விருந்தில் பில்லாவின் கும்பல் சந்திப்பது குறித்து ரங்கா ரகசியமாக ஏ.சி.பி கிருஷ்ணமூர்த்திக்கு தகவல்களை அளிக்கிறார். விருந்தில் துப்பாக்கிச் சூடு நிகழ்கிறது மற்றும் ஏ.சி.பி கிருஷ்ணமூர்த்தி கொல்லப்படுகிறார். அதன் பின்னர் ரங்காவின் நிலை மற்றும் பில்லா கும்பலை காவல் துறையினர் கைது செய்தனரா என்றவாறு கதை செல்கிறது.
தயாரிப்பு
திரு. ஜீவிக்கு மெஹர் ரமேஷ் ஐடியல்பிரைன்.காம் தளத்தில் அளித்த பேட்டியை அடிப்படையாகக் கொண்டது பின்வருமாறு.
வளர்ச்சி
ராமோஜி பிலிம் சிட்டியில் காந்த்ரிக்கு வயசுநாமி பாடல் படப்பிடிப்பின் போது, நடிகர் என்.டி.ஆர் என்னிடம் அவருக்கு சென்னையிலிருந்து அனுப்பப்பட்ட தமிழ் பில்லா படம் பார்க்க ஆர்வமாக இருக்கிறீர்களா என்று கேட்டார். படம் நமக்கு பிடித்திருந்தால், காந்திரி படத்திற்குப் பிறகு உடனடியாக தெலுங்கில் மறு ஆக்கம் செய்யலாம் என்று அவர் கூறினார். நான் படத்தை நேசித்தேன், ஆனால் என்.டி.ஆர் தனது வாழ்க்கையின் இந்த கட்டத்தில் பாத்திரத்திற்கு பொருந்தாது என்று கருதி, அதைப் பற்றி வெளிப்படையாக அவரிடம் கூறினார்.
பில்லாவை மறு ஆக்கம் (ரீமேக்) செய்யும் எண்ணம் எனக்கு இன்னும் இருந்தது. அதே தயாரிப்பாளர் ரவி தேஜா கதாநாயகனாக நடித்து மறு ஆக்கம் செய்யும் திட்டத்தை கொண்டு வந்தார். ரவி தேஜாவை மனதில் கொண்டு மீண்டும் படம் பார்த்தேன். அவருக்கு ஏற்றவாறு சில காட்சிகளை மாற்றியமைத்தேன். ரவி தேஜா கதாநாயகனாக அதிக செலவால் படம் இயங்காது என்று நான் கருதினேன். எனவே நாங்கள் திரைப்படத்தை உருவாக்க வேண்டாம் என்று கூட்டாக முடிவு செய்தோம்.
குறிப்புகள்
பகுப்பு:இந்தியத் திரைப்படங்கள் பகுப்பு:2009 தெலுங்குத் திரைப்படங்கள் பகுப்பு:பிரபாஸ் நடித்த திரைப்படங்கள் பகுப்பு:நமிதா நடித்த திரைப்படங்கள்
ஆடிச் செவ்வாய்
ஆடிச்செவ்வாய் விரதம் துர்க்கை, முருகனுக்குரிய விரதமாகும். முருகப் பெருமானின் அவதாரமே செவ்வாய்க் கிரகம் என்று சோதிட நூல்கள் கூறுகின்றன. செவ்வாய்க் கிழமைகளில் இராகு காலத்தில் மாலை 3 மணி தொடக்கம் 4:30 மணிவரை உள்ள காலத்தில் துர்க்கையை பூசிப்பது விசேடமானது என்று இந்துக்கள் கருதுகிறார்கள். பத்திரகாளி இராகுவாக அவதாரம் செய்தார் என்பர்.
செவ்வாய் தோஷத்தாலும், நாகதோஷத்தாலும் திருமணம் தடைப்பட்டவர்கள், குழந்தைப் பாக்கியம் இல்லாதவர்கள் செவ்வாய்க் கிழமைகளில் இராகுகாலப் பூசைகளில் பங்குபற்றுதல் நல்லது என்ற கருத்தும் உண்டு. ஆடிச்செவ்வாயில் மட்டுமன்றிப் பொதுவாகச் செவ்வாய்க் கிழமைகளில் முருகப் பெருமானை வேண்டி விரதம் கடைப்பிடிப்பதும் உண்டு.
உசாத்துணை
பகுப்பு:இந்து சமய விரதங்கள் பகுப்பு:இந்து சமய விழாக்கள்
அனுபம் குப்தா
அனுபம் குப்தா (Anupam Gupta) இந்தியாவின் சண்டிகர் நகரத்திலுள்ள பஞ்சாப் மற்றும் அரியானா உயர்நீதிமன்றத்தில் மூத்த வழக்கறிஞர் ஆவார். மிக முக்கியமாக, இவர் 6 டிசம்பர் 1992 ஆம் ஆண்டு டிசம்பர் 6 ஆம் தேதியன்று பாபர் மசூதி இடிக்கப்பட்ட லிபர்கான் விசாரணைக் குழுவின் வழக்கறிஞராக இருந்தார். சட்ட ஆலோசனை மற்றும் ஆலோசனை சேவைகளை வழங்குவதில் 15 ஆண்டுகளுக்கும் மேலான தொழில்முறை அனுபவத்தைப் பெற்றுள்ளார்.
கல்வி
அனுபம் குப்தா சண்டிகரில் உள்ள பகுதி 16 இல் உள்ள அரசு மூத்தோர் மாதிரிப் பள்ளியில் மெட்ரிகுலேசன் படிப்பைப் படித்தார்.
தொழில்
வழக்கறிஞரான அனுபம் குப்தா, தொழில் ரீதியாகவும், நெறிமுறை ரீதியாகவும் முடிவு சார்ந்த அணுகுமுறையுடன் வழக்குகளை சுயாதீனமாகப் பயிற்சி செய்து வருகிறார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:இந்திய வழக்கறிஞர்கள் பகுப்பு:பஞ்சாப் நபர்கள்
ஆந்திராவின் இசை
ஆந்திராவின் இசை (Music of Andhrapradesh) குறித்துப் பேசும் போது பல்வேறு இசைக்கலைஞர்களைப் பற்றி குறிப்பிட வேண்டும். ஆந்திராவில் "மிருதங்க கேசரி" முல்லப்புடி லட்சுமண ராவ் மற்றும் அவரது மகன் முல்லப்புடி சிறீ ராம மூர்த்தி போன்ற புகழ்பெற்ற மிருதங்கக் கலைஞர்கள் இருந்தனர். மேலும், அவரது சீடர் "மிருதங்க சிரோமணி" தர்மலா ராம மூர்த்தி மற்றும் அவரது மகன் தர்மலா வெங்கடேசுவர ராவ். எம்.எல்.லட்சுமிநாராயண ராஜு, கமலாகர ராவ் போன்ற பிற இசைத்துறை மேதைகளும் இருந்தனர்.
பாரம்பரிய இசை
அன்னமாச்சார்யா, தியாகராஜர், பத்ராசல இராமதாசு, க்ஷேத்ரய்யா, பூலோக சப சுத்தி (பூமியை விரித்தவர்) பொப்பிலி கேசவய்யா, கார்வேதிநகரம் இசையமைப்பாளர்கள் கோவிந்தசாமியா, சாரங்கபாணி போன்ற முக்கிய இசையமைப்பாளர்கள் கர்நாடக சங்கீதத் துறையில் முன்னோடிகளாக இருந்தனர். கருவி இசைத் துறையில், துவாரம் வெங்கடசுவாமி நாயுடு (வயலின்), இமானி சங்கர சாஸ்திரி ( வீணை ), சேக் சின்ன மௌலானா ( நாதசுவரம் ), மற்றும் சிட்டி பாபு (வீணை) போன்ற ஜாம்பவான்கள் பிரபலமானவர்கள் ஆவர். வோலேட்டி வெங்கடேஸ்வருலு, மங்களம்பள்ளி பாலமுரளிகிருஷ்ணா, நேதுநூரி கிருஷ்ணமூர்த்தி, துவாரம் பாவநாராயண ராவ், ஸ்ரீரங்கம் கோபாலரத்னம், ஸ்ரீபாத பினாகபாணி, நூகல சின்ன சத்யநாராயணா, லலிதா & ஹரிப்ரியா, டி. ராகவதாரா லட்சுமி, டாக்டர். சி, மற்றும் டாக்டர் துவாரம் தியாகராஜ். மேலும் யெல்லா வெங்கடேசரா ராவ், பத்ரி சதீஷ் குமார் ( மிருதங்கம் ), பந்துல ராமா, யு. ஸ்ரீனிவாஸ் ( மாண்டலின் ), டி. ஸ்ரீனிவாஸ் ( வீணை ), திருப்பதி ஸ்ரீவாணி யல்லா ( வீணை ), மாரெல்லா கேசவ ராவ், இவடூரி விஜயேஸ்வர ராவ், அகெல்லா மல்லிகார்ஜுன சர்மா, மற்றும் அவசரலா கன்னியாகுமரி ( வயலின் ) ஆந்திரப் பிரதேசத்தைச் சேர்ந்த புகழ்பெற்ற வாத்தியக் கலைஞர்கள் ஆவர்.
திரைப்பட இசை
கே. சக்ரவர்த்தி, ராஜ்-கோடி, மணி ஷர்மா, தேவி ஸ்ரீ பிரசாத், மிக்கி ஜே மேயர், ரமண கோகுலா, ஆர்.பி.பட்நாயக், சக்ரி (இசையமைப்பாளர்), கல்யாணி மாலிக், எஸ். தமன், போன்ற முக்கிய தெலுங்கு திரைப்பட இசையமைப்பாளர்களும் மற்றும் தற்போதைய இசையமைப்பாளர்கள். எஸ்.வி.கிருஷ்ணா ரெட்டி, வந்தேமாதரம் ஸ்ரீநிவாஸ், மற்றும் ஸ்ரீ கொம்மினேனி ஆகியோரும் ஆந்திராவைச் சார்ந்த இசைக்கலைஞர்கள் ஆவர்.
மேற்கோள்கள்
பகுப்பு:இந்திய சமூகம் பகுப்பு:இந்தியப் பண்பாடு பகுப்பு:இந்தியாவில் கலைகள் பகுப்பு:ஆந்திரப் பண்பாடு
மலை
வரைவிலக்கணம்
மலை என்பதற்கு எல்லோராலும் ஏற்றுக்கொள்ளப்படும் வரைவிலக்கணம் எதுவும் கிடையாது. உயரம், கன அளவு, புறவடிவம், சரிவு, இடைவெளி, தொடர்ச்சி என்பன மலை என்பதை வரையறுப்பதற்கான அடிப்படைகளாகப் கொள்ளப்படுகின்றன. "பிரமிப்பூட்டத்தக்கதாக, அல்லது குறித்துச் சொல்லத்தக்க உயரத்துக்கு, சுற்றுப்புறப் பகுதிகளிலிருந்து ஏறத்தாழச் சடுதியாக இயற்கையாகவே உயர்ந்திருக்கும் நில மேற்பரப்பு" என்று ஆக்சுபோர்டு ஆங்கில அகராதி, மலைக்கு வரைவிலக்கணம் கொடுத்துள்ளது.
ஒரு நிலவடிவம் மலையாகக் கொள்ளப்படுகிறதா என்பதை உள்ளூர் மக்கள் அதனை எவ்வாறு அழைக்கின்றனர் என்பதிலேயே தங்கியுள்ளது. கலிபோர்னியாவின் சான்பிரான்சிசுக்கோவில் உள்ள "டேவிட்சன் மலை" 300 மீட்டர் (980 அடி) மட்டுமே உயரம் கொண்டது. ஆயினும் அது மலை எனப்படுகிறது. இதுபோலவே ஒக்லகோமாவின் லோட்டனுக்குப் புறத்தேயுள்ள "இசுக்காட் மலை" 251 மீட்டர் (823 அடி) மட்டுமே உயரமானது. யாழ்ப்பாணக் குடாநாட்டில், கடல் மட்டத்திலிருந்து சற்றே உயர்ந்திருக்கும் பகுதி கீரிமலை என்று அழைக்கப்படுவதையும் குறிப்பிடலாம்.
மலை என்பதற்குப் பின்வரும் வரைவிலக்கணங்கள் புழக்கத்தில் உள்ளன:
ஆசியாவின் 64% நிலப்பகுதியும்; ஐரோப்பாவின் 25% நிலப்பகுதியும்; தென்னமெரிக்காவின் 22% உம்; ஆசுத்திரேலியா, ஆப்பிரிக்காக் கண்டங்களில் முறையே 17%, 3% ஆகிய பகுதிகளும் மலைகளினால் மூடப்பட்டுள்ளன. மொத்தமாக உலகின் 24% நிலப்பகுதி மலைகளாக உள்ளன. உலகின் 10% மக்கள் மலைப் பகுதிகளில் வாழ்கின்றனர். உலகின் பெரும்பாலான ஆறுகள் மலைப் பகுதிகளிலேயே உருவாகின்றன என்பதுடன் உலக மக்களில் அரைப் பகுதியினர் நீருக்காக மலைகளிலேயே தங்கியுள்ளனர்.
நிலப் பண்பியல்
மலைகளை - எரிமலை, மடிப்பு, பகுதி என மூன்று வகைகளாகப் பிரிக்கப்படுகின்றன. இம்மூன்று வகைகளும், பூமிக்கு அடியிலிருக்கும் பாறை அடுக்குகள் நகர்வதால் உருவாகின்றன.
எரிமலைகள்
பூமிக்கு அடியிலிருக்கும் பாறை அடுக்குகளின் அழுத்தத்தால் வெப்பநிலை உயர்ந்து எரிமலைகள் (Volcanoes) உருவாகின்றது. பூமிக்கு அடியில் 100கிமீ தொலைவில் ஏற்படும் உயரழுத்த வெப்பநிலையானது, அருகிலிருக்கும் பாறைகளை உருக்கி திரவம் போன்றதாக்கிவிடும். திரவநிலையிலுள்ள பாறைக்குழம்பானது, தனது உஷ்னத்தால் மேலெழுந்து பூமியின் மேற்பரப்பை அடைந்துவிடும். மேற்பரப்பை அடைந்த பாறைக்குழம்பானது, அப்படியே படிந்து பெரும் எரிமலைகளாய் உருவாகிவிடும். சப்பானிலுள்ள ஃவூஜி மலை மற்றும் பிலிப்பீன்சிலுள்ள பினாதுபோ சிகரம் ஆகியவை எரிமலைகளின் சான்றுகளாகும்.
மடிப்பு மலைகள்
மடிப்பு மலைகளானது (Fold mountains), பூமிக்கு மேலிருக்கும் பாறை அடுக்குகள் ஒன்றோடு ஒன்று உராய்ந்து பாறைகள் மடிவதினால் உருவாகின்றன. பெரும் வெடிப்பிலிருந்து உருவாகிய பூமியின் மேற்பரப்பில், எடை குறைந்து காணப்பட்ட பெரும் பாறைகளானது ஒருகட்டத்தில் அசையா நிலங்களான கண்டங்களை நோக்கி நகர ஆரம்பித்தது. பின்னர் உந்து விசையினால் தள்ளப்பட்ட பாறைகள், பெரும் விசை கொண்டு கண்டங்களுடன் மோதியதால் ஏற்பட்ட செங்குத்தான மடிப்புகளே மடிப்பு மலைகள் எனப்படுகி்ன்றன. . ஆல்ப்ஸ் மலைத்தொடரின் ஒரு பகுதியான ஜீரா மலைத்தொடர், மடிப்பு மலைகளுக்கு சிறந்த உதாரணமாகும்.
மண்ணரிப்பு
மலைப்பகுதிகள் பல காரணங்களால் (நீர், காற்று, பனி, நிறை ஈர்ப்பு) மண்ணரிப்புக்கு ஆளாகின்றன, இதனால் மண் படிப்படியாக உயரப்பகுதியில் இருந்து கீழே தள்ளப்படுகின்றன. இதனால் மலைகளின் மேற்பரப்பு குறைக்கிறது. இதனால் பனிச்சரிவு நிகழ்வுகள்,   பிரமிடு போன்ற சிகரங்கள், கத்தி-விளிம்புகள், கின்ன வடிவ வளைந்த ஏரிகள், பீடபூமி மலைகள் போன்றவை  உயர்ந்த பீடபூமியின் அரிப்பிலிருந்து உருவாகின்றன.
சூழலியல்
மலைகள் மீது நிலவும் குளிர்ச்சியான காலநிலை மலைகளில் வாழும் தாவரங்களையும் விலங்குகளையும் பாதிக்கிறது. இதனால் மலைப்பகுதியில் வாழும் தாவரங்கள் மற்றும் விலங்குகள் போன்றவை இக்கால நிலையில் வாழ ஏதுவாக தங்களை தகவமைத்துக் கொள்கின்றன. மலையின் உயரப்பகுதிகளில் சூழியல் அமைப்பானது கிட்டத்தட்ட நிலையான காலநிலை நிலவுகிறது. இது உயரடுக்கு மண்டலம் எனப்படுகிறது. வறண்ட காலநிலைகளுடன், அதிக மழைப்பொழிவு மற்றும் குறைந்த வெப்பநிலை ஆகியவை இப்பகுதியில் மாறுபட்ட காலநிலையை கொண்டதாக உள்ளது.
உயிரினங்களின் வாழ்க்கையை ஆய்தல்
மலைகளின் குளிர்ச்சியான காலநிலையானது, அங்கு வாழும் தாவரங்கள் மற்றும் விலங்குகளைப் பாதிக்கிறது. இதில், குறிப்பிடத்தக்க ஒரு சில தாவரங்கள் மற்றும் விலங்குகள் மட்டுமே வாழ முனைகின்றன. இதனால், உயிரினங்களின் பரிமாண வளர்ச்சி பாதிக்கப்படுகின்றன. உலர் காலநிலைகளுடன் உள்ள பகுதிகளில், அதிக மழையினாலும் குறைந்த தட்பவெப்ப நிலையினாலும், பல்வேறு இயற்கை சூழல்களை வழங்குகிறது. குறிப்பிட்ட உயர்ந்த மண்டலங்களில் காணப்படும் சில தாவரங்கள் மற்றும் விலங்குகள், ஒரு குறிப்பிட்ட பகுதிகளுக்கு மேல் சரியான உணவு கிடைக்காமையால், தனிமைப்படுத்தப்பட்டு அழியும் தறுவாயில் உள்ளது. இவ்வாறான சுழற்சி முறைகள் வான் தீவுகள் என்றழைக்கப்படுகின்றன.
சமுதாயம்
கடுமையான வானிலை மற்றும் சிறிய அளவிலான நிலப்பரப்பு ஆகியவற்றின் காரணமாக சமவெளிகளைவிட மலைகளில் மனித குடியிருப்புகளு் பொதுவாக குறைவானவை ஆகும். பூவியில் 7% நிலப்பரப்பே 2,500 மீட்டர் (8,200 அடி) க்கும் கூடுதலான உயரத்தில் உள்ளது, இந்த உயரத்திற்கு மேலே 140 மில்லியன் மக்கள் வாழ்கின்றனர் மேலும் 3,000 மீட்டர் (9,800 அடி) உயரத்தில் 20-30 மில்லியன் மக்கள் மட்டுமே வாழ்கின்றனர். உயரம் கூடக்கூட வளிமண்டல அழுத்தம் குறைவதால் சுவாசத்திற்கான குறைவான ஆக்ஸிஜன் கிடைக்கிறது, மேலும் சூரிய கதிர்வீச்சிலிருந்து (UV) குறைவான பாதுகாப்பே இங்கு உள்ளது. ஆக்சிஜன் குறைவதால்,   உலகிலேயே மிக அதிகமான நிரந்தர குடியிருப்புகள் 5,100 மீட்டர் (16,700 அடி) வரையே உள்ளன. நிரந்தரமாக தாங்கமுடியாத மிக அதிகமான உயரம் 5,950 மீட்டர் (19,520 அடி) ஆகும். 8,000 மீட்டர் (26,000 அடி) உயரத்தில், மனித உயிர்களுக்கு போதுமான போதுமான ஆக்ஸிஜன் இல்லை. இதனால்  இது "மரண மண்டலம்" என்று அறியப்படுகிறது. எவரெஸ்ட் சிகரத்தின் முனை மற்றும் கே2 சிகரம் ஆகியன மரண மண்டலத்தில் உள்ளன.
ஆண்டிஸ், மத்திய ஆசிய, ஆபிரிக்கா ஆகிய பகுதிகளில் சுமார் பாதி மலைவாசி மக்கள் வாழ்கின்றனர். பாரம்பரிய மலைசார் சமூகங்கள் விவசாயம் செய்து வாழ்து வந்தனர்,  தாழ் நிலங்களிலைவிட இங்கு விவசாயம் பொய்த்துப்போகும் ஆபத்து கூடுதலாக உள்ளது. மலைகளிலேயே பெரும்பாலும் தாதுக்கள் கிடைப்பதால், தாது அகழும் சுரங்கங்கள் சில சமயம் மலைவாழ் சமுதாய மக்களின் பொருளாதரத்தில் முதன்மை அங்கமாக இருக்கின்றன. மிக அண்மைக்காலமாக, மலைவாழ் சமுதாயத்தினருக்கு சுற்றுலா சார்ந்த  தேசிய பூங்கா அல்லது ஸ்கை ரிசார்ட்ஸ் போன்றவை கவர்ச்சிகரமான வளர்ச்சியைக் அளிக்கின்றன. மலைவாழ் மக்களில் சுமார் 80% வறுமைக் கோட்டிற்கு கீழே வாழ்கின்றனர்.
உலகின் பெரும்பாலான ஆறுகளுக்கான மூலமாக மலை உள்ளது, மலைகளில் பொழியும் பனிப்பொழிவால் படியும் பனியானது சமதள மக்களுக்கு ஆற்று நீரை கோடையில் வழங்கும் ஒரு சேமிப்புக் கருவியாக செயல்படுகிறது. மனிதகுலத்தில் பாதிக்கும் மேலான மக்கள் தண்ணீருக்கு மலைகளை சார்ந்தது உள்ளனர்.
தமிழர் பண்பாட்டில் மலை
thumb|right|250px|பெருமாள் மலை தமிழ்த் திணையியலின் படி, மலையும் மலை சார்ந்த பகுதிகளும் குறிஞ்சி என்று அழைக்கப்படுகிறது.
வாஞ்சோ நாகா
வாஞ்சோ (Wancho) என்பது இந்திய மாநிலமான அருணாச்சல பிரதேசத்தில் உள்ள லோங்டிங் மாவட்டத்தின் பட்கை மலைகளில் வசிக்கும் நாகா பழங்குடி மக்களாவர். கலாச்சார ரீதியாக நாகா இனமான இவர்கள் இனரீதியாக அருணாச்சலப் பிரதேசத்தின் நோக்டே மற்றும் நாகாலாந்தின் கொன்யாக் ஆகியோருடன் தொடர்புடையவர்கள், வாஞ்சோ மற்றும் கொன்யாக் இன்றும் இதே பெயர்களைப் பகிர்ந்து கொள்கிறார்கள். நாகாலாந்தின் மிகப்பெரிய பழங்குடியினர் கொன்யாக். வாஞ்சோவின் வரலாறு பெரும்பாலும் இன்றைய நாகாலாந்தை அடிப்படையாகக் கொண்டது. இன்றும், அருணாச்சலத்தில் வாஞ்சோ மக்கள் வசிக்கும் பகுதியிலும், கொன்யாக் வாழ்ந்த மோன் நாகாலாந்திலும் அதே பெயர்களைக் கொண்ட கிராமங்கள் உள்ளன. எடுத்துக்காட்டாக லோங்கேய் கிராமம். வட நாகா மொழிகளின் கீழ் வான்சோ மொழி திபெத்திய-பர்மிய மொழிக் குடும்பத்தைச் சேர்ந்தது
மதம்
மற்ற நாகா இனத்தைப் போலல்லாமல், வாஞ்சோ, நோக்டே மற்றும் சிறிய சிறுபான்மையினரான கொன்யாக், இன்னும் ஒரே கடவுள் நம்பிக்கையைத் தக்க வைத்துக் கொள்கிறார்கள். ஆனாலும் வாஞ்சோ மக்கள் இராங் மற்றும் பௌராங் என இரு கடவுள்கள் இருப்பதாக நம்புகிறார்கள்.